इस समय देश की अदालतों में साढ़े तीन करोड़ मुकदमे विचाराधीन हैं। इसका मतलब यह नहीं कि जनता को देश की न्याय प्रणाली में बहुत ज्यादा विश्वास है। कानून-व्यवस्था में विश्वास रखने वालों को लंबे समय तक न्यायालय के चक्कर काटने के बाद भी न्याय नहीं मिलता है तो उनकी आस धूमिल होने लगती है। बेहतर न्याय लाएगा बदलाव के नारे के तहत न्यायिक प्रणाली को वर्तमान दौर के अनुकूल बनाने के लिए आम जनता की राय को मंच देने के लिए दैनिक जागरण द्वारा दिल्ली की जिला न्यायालयों में शुरू किए गए अभियान के तीसरे दिन भी वकीलों व आम जनता ने बढ़-चढ़कर भाग लिया।